བསྒྲུབ་
པའི་གདམས་ངག་བཤད། །དེ་ལ་འདིར་རྡེའུ་བཅུད་ལེན་གྱི་གདམས་ངག་བཤད་
པ་ལ། གང་ལས་བརྒྱུད་པའི་ལོ་རྒྱུས། བརྒྱུད་པ་དེ་ལས་འབྱུང་བའི་གདམས་པ་
དང་གཉིས་ལས། དང་བོ་ནི། རྒྱལ་བ་རྡོ་རྗེ་འཆང་ཆེན་པོས་རྡོ་རྗེ་རྣལ་འབྱོར་མ་
ལ་གནང་། དེས་དམ་པ་རྒྱ་གར་ལ། དེས་བླ་མ་བསོད་ནམས་གྲགས་པ་ལ། དེས་
མ་ཅིག་ལབ་ཀྱི་སྒྲོན་མ་ལ། དེས་རྒྱལ་བ་དོན་འགྲུབ་ལ། དེས་མངའ་རིས་བརྩོན་
འགྲུས་སྙིང་བོ་ལ་བརྒྱུད་པ་ནས། བདག་གི་རྩ་བའི་བླ་མ་རྡོ་རྗེ་འཆང་ངག་དབང་བློ་
བཟང་བཀྲ་ཤིས་དཔལ་བཟང་བོའི་བར་བརྒྱུད་པ་བར་མ་ཆད་པའོ། །
གཉིས་པ་བརྒྱུད་པ་དེ་ལས་བྱུང་བའི་གདམས་པ་ལ་རྡེའུ་ངོས་བཟུང་བ་སོགས་
དང་། ཉམས་ལེན་དངོས། ཉམས་སུ་བླངས་པ་ལ་བརྟེན་ནས་ཡོན་ཏན་འབྱུང་བའི
རིམ་པ་དང་གསུམ། དང་བོ་ནི། ཕོ་ཅོང་རྒྱ་ཁབ་གཤིབ་པ་འདྲ། །མོ་ཅོང་ཁ་བ་
འཁྲིག་པ་འདྲ། ། འདྲེ་ཅོང་ཆུར་བ་རྡུལ་བ་འདྲ། །བདུད་རྩི་ལྷ་ཡི་ཅོང་ཞི་ནི། །
316

ངང་དཀར་མཉེན་ལ་ས་མི་སེར། །རླན་དུས་འཇམ་མཉེན་མཛོ་མར་འདྲ། །ཕོ་
ད”་ྟ
ཅོང་མོ་ལ་ཤིས་པ་ཡིན། །མོ་ཅོང་ཕོ་ལ་ཤིས་པ་ཡིན། །མ་ནིང་གཉིས་ཀས་སྤྱོད་དུ་
འོས། །འདྲེ་ཅོང་རྫས་མིན་བཟར་མི་རུང་། །ལྷ་ཅོང་དངོས་གྲུབ་རྫས་ཀྱི་མཆོག · །
ཅེས་པ་ལྟར་ཅོང་ཞིའི་རིགས་མ་ནོར་བར་བྱས་ནས། ནད་ཚ་བ་ཅན་ལ་སྲིབ་རྡོ།
གྲང་བ་ལ་ཉིན་རྡོ། ཚ་གྲང་འདྲེས་མ་ལ་ཉིན་སྲིབ་མཚམས་ཀྱི་རྡོ། གདོན་ཅན་
ལ་དུར་རྡོ། བད་ཀན་ལ་རྩུབ་མོ། མཁྲིས་པ་ལ་འཇམ་པོ་དགོས་ཤིང་། རྡེའུ་སེར་
ཁ་ཅན་དང་། སྨེ་བ་ཅན་དང་སྦལ་ཁ་ཅན་མི་རུང་ངོ་། །དེ་ནས་ཅོང་ཞི་རྣམས་
གང་ཡིན་ཀྱང་ལེན་པའི་ཚེ། རང་ཉིད་རྡོ་རྗེ་རྣལ་འབྱོར་མ་སྐུ་མདོག་དཀར་མོ་ཞལ་
གཅིག་ཕྱག་གཉིས་མ། གཡས་གྲི་གུག་གཡོན་ཐོད་པ་འཛིན་པ། མཁའ་འགྲོ་འབུམ་
གྱིས་བསྐོར་བ་བཞུགས་པར་གྱུར་པར་བསམ་ལ། རྡེའུ་ལེན་པའི་སྔགས་ནི། ༀ་ཨ་ཏྲི་ག་
ཡེར་སྭཱཧཱ ཞེས་འདོན་ལ་བླངས། གཅོག་པའི་སྔགས་ནི། ༀ་ཏྲི་ཡེར་སྭཱ་ཧཱ། བཟླས་ལ་
སྣོད་གཙང་མའི་ལྡེབས་སུ་སྲན་མའམ་མགྲོན་བུ་ལྟ་བུའི་ཆེ་ཆུང་སྐབས་དང་སྦྱར་ནས་གཅོག་ སྤུ་
གཅོད་པའི་སྔགས་ནི། ཨོཾ་ཨཱཿཧཱུཾ། ལན་གསུམ་བརྗོད་ལ་སྤུ་གཅོད་དོ། །གཉིས་པ་ལ་སྐྱབས་
འགྲོ་སེམས་བསྐྱེད་ཚད་མེད་བཞི་བསྒོམ། ཨོཾ་སྭབྷ་ཝས་སྟོང་བར་སྦྱངས། སྟོང་བའི་ངང་
ལས་ཆོས་འབྱུང་ནག་པོའི་དབུས་སུ་བཾ་ལས་པདྨ་དང་། རཾ་ལས་ཉི་མའི་དཀྱིལ་
འཁོར་གྱི་སྟེང་དུ་རོ་གདན་གན་རྐྱལ་དུ་བསྒྱེལ་བའི་སྟེང་དུ། རང་ཉིད་རྗེ་བཙུན་རྡོ་
རྗེ་ཕག་མོ་སྐུ་མདོག་དམར་མོ་ཁྲོ་མོའི་ཞལ་ཅན། སྤྱན་གསུམ་པ་ཁྲོ་གཉེར་བསྡུས་པ།
མཆེ་བ་གཙིགས་ཤིང་ལྗགས་འདྲིལ་བ། དབུ་སྐྲ་ནག་པོ་སྤྱི་བོར་བཅིངས་པས། ཁྲོད་
དུ་ཕག་ཞལ་ནག་པོ་གཡས་སུ་གཟིགས་ཤིང་ངུར་སྒྲ་སྒྲོག་པ། དབུ་སྐྲའི་ལྷག་མ་ཐུར་
དུ་འཕྱང་བ། ཕྱག་གཡས་གྲི་གུག་ནམ་མཁའ་ལ་འཕྱར་ཞིང་། གཡོན་པའི་ཐོད་
ཁྲག་ཐུགས་ཀར་འཛིན་པ། ཐོད་སྐམ་ལྔས་དབུ་བརྒྱན་ཅིང་། སྐམ་པོ་ལྔ་བཅུས་དོ་
:
317

ཤལ་བྱས་པ། མཆན་ཁུང་གཡོན་ན་ཡབ་འཁོར་ལོ་སྡོམ་པ་སྦས་པའི་ཚུལ་གྱི་ཁ་ཊཱཾ་
རྩེ་གསུམ་གྱེན་དུ་ལངས་པ་ཞབས་གཡས་བསྐུམས་པའི་རྟིང་བ་བྷ་གར་གཏད་ཅིང་།
གཡོན་བརྐྱངས་པའི་སྟབས་ཀྱིས་ཡེ་ཤེས་ཀྱི་མེ་དཔུང་རབ་ཏུ་འབར་བའི་ཀློང་དཀྱིལ་
ན་གར་སྟབས་ཀྱི་ལིང་ལིང་གི་ཚུལ་དུ་བཞུགས་པར་བསྒོམ། དེ་ནས་རང་གི་མདུན་
དུ་བཟའ་རྒྱུའི་ཅོང་ཞི་རྣམས་བཞག་ནས། སྭ་བྷ་ཝས་སྟོང་བར་སྦྱངས། སྟོང་བའི་ངང་
ལས་རྡེའུ་རྣམས་བདུད་རྩི་ལྔའི་རང་བཞིན་དུ་གྱུར་པར་བསམ་ལ། ཨོཾ་ཊཱཀྐི་ནི་ཧ་
རི་ནི་ས་བཛྲ་སརྦ་བྲད་ཏི་མུར་ར་ཧཱུཾ་ཕཊ། ཞེས་ཉེར་གཅིག་བཟླས་བཏབ་པའི་དུག་ཀུན་
འཇོམས།: ཡང་ན་རྡོ་དུག་སེལ་བའི་སྔགས་ནི། ཨོཾ་ཧྲཱི་ཏྲིང་ཏྲིང་སོད་ཅི་མང་བཟླས།
ཨཱཿཧཱུྃ་ཧྲཱིཿཞེས་ཉེར་གཅིག་བཟླས་ལ། ཕྱག་གཡས་གྲི་གུག་གིས་དཀྲུག་པར་བསམ་ལ། བདུད་
རྩི་བྱིན་གྱིས་བརླབས་པར་མོས་ལ། སྔར་གྱི་བསྐྱེད་རིམ་གྱི་ང་རྒྱལ་དང་ལྡན་པའི་སྒོ་ནས་ཟོས་
མོ་
པའི་ལྟེ་བའི་ཧཱུཾ་ལས་མེ་འབར་བདུད་རྩི་ཁོལ་བས་ལུས་གང་བར་བསྒོམ་ལ། ལག་གཉིས་ཁུ་ཚུར་
མཁལ་སྟེང་དུ་བཞག རླུང་བཟུང་སྐེད་པ་གཡས་བསྐོར་གཡོན་བསྐོར་བྱའོ། །མ་ཞུ་ན་ཞུ་སྔགས་
ནི། ཨོཾ་མུ་ལེ་མུ་ལེ་ཡེ་སྭཱ་ཧཱ། ཞེས་པ་འམ་ཡང་ན། ༀ་ལམ་ལམ་ཤིག་ཤིག་སྭཱ་ཧཱཞེས་
པའི་སྔགས་དང་འཁྲིག་ན། ཨོཾ་དུ་རུ་དུ་རུ་ཤིག་ཤིག་སྭཱ་ཧཱ༔ཞེས་སྔགས་མང་དུ་བཟླས་ལ་
སྔར་བཞིན་རླུང་དང་འཁྲུལ་འཁོར་བྱ་ཞིང་། རྗེས་ལ་ཧཱུྃ་བརྒྱ་བཟླས། སྣང་སྲིད་ཀྱི་ཡོན་ཏན་གྱི་
བཅུད་ཀུན་བདག་ལ་ཐིམ་པར་བསམ་མོ། །
གསུམ་པ་ནི། དེ་ལྟར་བཅུད་ལེན་བདུན་ཕྲག་གསུམ་དུ་བྱས་ན། བདུན་དང་
བོ་ལ་ལྟོ་སྦྱོངས། བདུན་གཉིས་པ་ལ་ནད་ཀྱི་རིགས་ཐམས་ཅད་འཇོམས། བདུན་
གསུམ་པ་ལ་ལུས་བསྐྱེད་དོ། །འདི་རྣམས་ཉམས་ལེན་པའི་དུས་སུ་ཁམས་སྙོག་པ་
དང་། སྐྱུག་པ་དང་། ན་བ་དང་། བཤལ་བ་དང་། འཆི་བ་འདྲ་སྙམ་པའི་སྡུག་
བསྔལ། དཔག་ཏུ་མེད་པ་བྱུང་རུང་འཆི་ཉེན་མེད། བད་ཀན་ལ་སོགས་པའི་
318

ནད་གཞི་ཙམ་གྱི་ཟུག་གཟེར་ཡིན། ནད་ཐོག་ཏུ་སྨན་སྨིན་པ་ཡིན་པས་ཡོན་ཏན་
ཆེ། འདི་ལྟར་ཉམས་སུ་བླངས་པའི་ཕན་ཡོན་བསམ་གྱིས་མི་ཁྱབ། བརྗོད་ཀྱིས་
མི་ལང་རུང་ཟུར་ཙམ་བརྗོད་ན་མིས་བྱམས་མཁའ་འགྲོ་དབང་དུ་སྡུད།
F
Sས་
OT
༥༠༣。。
ལོངས་
སྤྱོད་འཕེལ་ཞིང་ནད་གཞི་ཀུན་ལ་ཕན། མཛེ་ནད་ལ་སོགས་གཡན་པས་མི་
ཚུགས་བགེགས་རིགས་སྟོང་ཕྲག་བརྒྱད་ཅུ་འཇོམས། གཟའ་ནད་ལ་སོགས་གདོན་
རིགས་སུམ་བརྒྱ་དྲུག་ཅུ་འཇོམས། བད་མཁྲིས་ལ་སོགས་ནད་རིགས་བཞི་བརྒྱ་རྩ་
བཞི་འཇོམས། ཚེ་རིང་སྐྲ་དཀར་གཉེར་མ་མི་འབྱུང་། རྒས་ཁ་སྲ་སྟོབས་ཆེ་བང་
མགྱོགས། སེམས་གསལ་མིག་རྣོ། དད་ཟས་དང་ལོག་འཚོས་མ་གོས་པའི་ལམ་གྱི་
རྟོགས་པ་མྱུར་དུ་སྐྱེས་སོ། །གཞན་ཡང་སྨན་དང་སྦྱར་ནས་བཟའ་ན་འདི་ལྟར། ཕྱེ་
མ་བྱེད་ན་རྩི་བཞིན་བཏགས། །ཨ་རུ་ར་དང་ར་མོ་ཤག །གྲུས་ཕྱེ་བརྒྱད་ཆ་སྐྱོབས་
སུ་བཏགས། །ཟན་དང་ནག་ཐུག་ལྡེ་གུ་དང་། །གང་ཕྱེད་སྦྱར་ལ་ཚོས་བར་བཙོ།
རྩི་མར་ཡིད་ཙམ་བཏབ་ན་ཤིས། །བྱིན་རླབས་ཏིང་འཛིན་འཁྲུལ་འཁོར་རྣམས། །
ཁྲོལ་བུ་བཟའ་དང་མཚུངས་པའོ། །རིལ་བུ་བྱེད་ན་བ་འོ་ལ། །ཞག་གསུམ་སྦང་ལ་
ཉིན་ཕྱེད་བཙོ། །ཞིབ་བཏགས་གྷིང་ཨ་རུ་ར། །རུ་རྟ་སུག་སྨེལ་པི་པི་ལིང་། །ཀ་ར་
དཀར་བོ་སྦྱར་བྱས་ལ། །རིལ་བུ་ལུག་རིལ་འབྲིང་བོ་ཙམ། །ཐོད་པར་བླུག་ལ་སྟོང་
བར་སྦྱངས། །ཧཱུཾ་ལས་བདུད་རྩིར་གང་བར་བསྒོམ། ཨོཾ་ཨཱཿཧཱུཾ་ཧྲཱིཿསྭཱ་ཧཱ། མཧཱ་སརྦ་
ཀུཎྚལི་ཧཱུཾ་ཧྲཱིཿསྭཱ་ཧཱ། བརྒྱད་བཟླས་བཏབ་ལ་མང་བོར་སྤེལ། །རྟེན་འབྲེལ་སྙིང་བོས་
རབ་གནས་བྱ། །ཞག་རེ་ལ་ནི་དགུ་དགུ་བཟའ། །དམིགས་པ་ལུས་སྦྱོངས་སྔར་
དང་མཚུངས། །བགེགས་འཇོམས་ཚེ་རིང་བྱང་སེམས་འཕེལ། །དེ་སོགས་ཡོན་
ཏན་བསམ་མི་ཁྱབ། །ཆང་དུ་བྱེད་ན་དྲི་ཆེན་དང་། །ཨ་རུ་ར་དང་བ་ཤ་ཀ །ལྕ་བ་
ར་མོ་ཤག་རྣམས་བསྲེས། །གྲོ་ཕྱེ་བཞི་ཆ་བསྲེས་པ་ཡིས། །ཟན་དྲོན་ཅུང་ཟད་སྐ་
?1cn
·Ī:3?
ཐ3163b
,”" .
319

བ་ལ། །དྲོད་རན་ཕབ་བཏབ་མལ་དུ་བསྙལ། །རློན་པར་ཟའམ་སྐམ་ཡང་རུང་། །
།
རིལ་བུ་ཤ་བའི་རིལ་མ་ཙམ། །ལྔ་ལྔས་ཞག་རེའི་བཀྲེས་སྐོམ་འཇོམས། །བད་
ཀན་འཁྲུགས་དང་མ་ཞུ་བ། །ཚད་པ་གསར་རྙིང་མ་ལུས་འཇོམས། །ཏིང་འཛིན་
འཁྲུལ་འཁོར་གོང་དང་མཐུན། །ཅོང་ཞི་དྲི་ཆུར་ཞག་གསུམ་སྦངས། །གྲིབ་སྐམ་
བྱས་ལ་རྩི་བཞིན་བཏགས། །བྱིན་རླབས་ཏིང་འཛིན་གོང་ལྟར་ལ། །ཐུན་མགོ་
རེ་རེ་ཐུན་བཞིར་འགམ།
(/).)
D
།སྐེད་པ་མགལ་མེ་
འཁོར་ལོ་བསྐོར། །དུག་དང་དམུ་ཆུ་ལྷེན་སྐྲན་འཇོམས། །ཅོང་ཞི་རིལ་དང་ཨ་བ་
སྒ། །དབང་བོ་ལག་པ་ཞིབ་བཏགས་ལ། །འོ་མས་སྤྲུས་ནས་བུ་རམ་དང་། །སྦྱར་
ནས་སུག་སྒོང་ཙམ་ཟོས་ན། །སྟོབས་ཆེ་མིག་གསལ་རིག་པ་དང་། །ཐིག་ལེ་
དཀར་བོ་འཛག་པ་ཆད། །ཏིང་འཛིན་འཁྲུལ་འཁོར་གོང་དང་འདྲ། །དེ་ལྟར་ཟ་
ལུགས་གང་བྱེད་ཀྱང༌། །སྔོན་འགྲོ་སྐྱབས་འགྲོ་སེམས་བསྐྱེད་དང༌། །རང་ལུས་
ཊཱཀྐིར་བསྒོམ་པ་དང་། །ཧཱུཾ་ལས་འབར་བའི་མེ་དཔུང་དང་། །སྲོག་ཡིག་ཧ་ཧཱུཾ་རི
གསུམ་དང་། །བདུད་རྩིར་བསྒྱུར་པའི་ཡི་གེ་བཞི། །སྤྱི་བོར་ཐལ་སྦྱར་མཁལ་རྩ་
མནན། །དེ་རྣམས་ཀུན་ལ་གཅེས་རེ་འདྲ། །འཁྲུལ་འཁོར་ཏིང་འཛིན་སྔགས་
ལྡན་ན། །ཡོན་ཏན་འཕེལ་ཞིང་གེགས་མི་འབྱུང་། །བཅུད་ལེན་དཀའ་ཐུབ་བྱེད་
པའི་ཚེ། །དམ་ཉམས་ཁྲིམས་ཉམས་བཤན་པ་དང༌། །ལོག་ལྟ་ཅན་སོགས་གྲིབ་8.
སྤང༌། །ཁྲག་དང་རུལ་སོགས་སྐྱུར་སྒོག་སྤང༌། །རྔུལ་ཐོན་དྲག་ཤུལ་ལོངས་སྤྱོད་
དང་། །བློ་བུར་སྐད་རིང་འདོན་པ་སྤང་། །དེ་རྣམས་མ་སྤང་སྐྱོན་གེགས་འབྱུང་།
ཕོ་བར་འགྱིང་ཞིང་འཁྲུ་གྱུར་ན། །གཡུ་ལོ་ལྗོན་པ་མུར་དུ་བཟའ། །ཕོ་བར་ཧཾ་ཡིག་
དམར་བོ་བསྒོམ། །ལག་མཐིལ་གཉིས་སུ་རིལ་རེ་བསམ། །འོག་རླུང་ལྷོད་ལ་སྟེང་
རླུང་མནན། །ལག་མཐིལ་གཉིས་ཀྱིས་ཕོ་བ་མཉེ། །ཅུང་ཟད་སྐྱུག་པས་འབྱུང་
320

བར་འགྱུར། །དྭངས་མ་འཁྲུ་ཞིང་ཚིག་འགྱིང་ན། །ཕོ་བར་མེ་འཁོར་རྩིབས་དྲུག་
བ།
",o
བསྒོམ། །སྟེང་རླུང་འོག་རླུང་ཁ་སྦྱོར་བཟུང༌། །རྒྱ་མཚོ་སྤྲུགས་པའི་འཁྲུལ་འཁོར་
བྱ། །ཨ་རུ་ར་དང་སྒ་བཙོས་བརྡུང་། །དེ་ཡི་ངེས་པར་གྲོལ་བར་འགྱུར། །ཕོ་བར་
ཟུག་ཆེ་གཟེར་བ་ན། །གཟེར་སར་ཀཾ་ཡིག་ནག་པོ་བསྒོམ། །རླུང་གཉིས་བཟུང་
བས་ནད་རྣམས་ཀུན། །ཀཻ་ལ་སུབ་ཀྱི་འདུས་པར་བསྒོམ། །བ་སྤུའི་བུ་གར་སྟོང་
བར་བསྒོམ། །ཀཻ་ལས་དུ་བ་ལྟ་བུའི་རླུང་། །བ་སྤུའི་སྒོ་ནས་ཐོན་པ་ཡི། །ནད་ཀུན་
སངས་སངས་སོང་བསམ་ལ། །ལག་མཐིལ་གཉིས་ཀྱི་ན་སར་མཉེ། །སྐྱུག་ཅིང་སྔོར་
དུ་གཟེར་བ་ན། །ལག་པ་གཡས་གཡོན་དཔུང་པ་མནན། །མགྲིན་པར་སུཾ་ཡིག་
སེར་བོར(མགོ་ཐུར་དུ་བསྟན་པ་སྒོམ་ལ་རོ་སྟོད་སྤྲུགས། སྟོང་སྐྱུག་བྱེད་ན་རྐང་མཐིལ་རླུང་།
མགོ་བོ་འཁོར་ལ་རོ་སྟོད་དུ། གསེར་གྱི་རི་རབ་མཆོད་རྟེན་བསྒོམ།)བསྒོམ། །ཤེས་པ་འཕྱོ་ན་
སྙིང་དཀྱིལ་དུ། །གསེར་གྱི་རྡོ་རྗེ་རྩེ་ལྔ་བསྒོམ། །ལུས་པོ་ཟིང་ཞིང་འཕྱོམ་པ་ན། །
རྩི་མར་འབྲུ་མར་བྱུག་པ་དང་། །རུས་པ་རྙིང་བའི་ཁུ་བ་བཏང་། །ལར་ན་གེགས་
སྐྱོན་ཅི་བྱུང་ཡང་། །མི་དམིགས་སྟོང་བ་རྒྱ་ཡིས་གདབ། །བླ་མ་ཡི་དམ་མཁའ་
འགྲོ་ལ། །གཏོར་མ་ཚོགས་མཆོད་ཡང་ཡང་འབུལ། །ལས་ངན་སྡིག་སྒྲིབ་བར་
ཆད་རྣམས། །དག་པར་གྱུར་ཞེས་སྨོན་ལམ་གདབ། །ནད་གདོན་བགེགས་ལས་
གྲོལ་བར་འགྱུར། །རྡོ་རྗེ་མཁའ་འགྲོའི་དངོས་གྲུབ་འདི། །ཞག་བདུན་ཟོས་ན་མུ་
གེ་ཡི། །བསྐལ་བ་ཀུན་ལས་ཐར་བར་འགྱུར། །བཅུ་གཉིས་བར་དུ་ཟོས་གྱུར་ན། །
འབུ་སྲིན་ནད་ཀུན་སྦྱང་བར་འགྱུར། །ཉེར་གཅིག་ཟོས་ན་སྡེ་བརྒྱད་ཀྱི། །གནོད་
པ་ཀུན་ལས་ཐར་བར་འགྱུར། །དེ་ལས་ལྷག་པར་ཟོས་པ་ན། །ལུས་པོ་སྲ་མཁྲེགས་
རྡོ་རྗེར་འགྱུར། །ཤ་དཀར་མཉེན་ཞིང་གཞོན་ཤ་ཆགས། །རུས་མཁྲེགས་སོ་ཚག་
དམ་པ་དང་། །དབང་བོ་ཀུན་དྭངས་གསལ་བར་འགྱུར། །བཅུ་ཐུབ་པ་ཡང་བརྒྱ་
321

ཐུབ་སྟེ། །ཐིག་ལེ་དང་ནི་འབྱོར་བ་རྒྱས། །བདེ་དྲོད་འབར་ཞིང་རྟོགས་པ་སྐྱེ།
གཟི་བརྗིད་དཔག་མེད་མཁའ་འགྲོ་འདུ། །ནད་དང་མཚོན་གྱིས་ཕོད་མི་འགྱུར།
ཡོན་ཏན་ཀུན་ལྡན་དཔག་ཏུ་མེད། །འདི་འདྲའི་གདམས་ངག་རིན་ཆེན་འདི། །
སྐལ་མཉམ་གཞན་ལ་ཕན་སྙམ་ནས། །བློ་བཟང་བསྟན་པའི་མིང་ཅན་གྱིས། །
སྦྱར་བའི་དགེ་བའི་འགྲོ་བ་ཀུན། །བཅུད་ལེན་ཟས་ཀྱིས་འཚོ་བ་ལ། །བརྟེན་ནས་
ས་ལམ་མཐར་ཕྱིན་ནས། །འོག་མིན་ཆོས་ཀྱི་ཕོ་བྲང་དེར། །སྐུ་བཞི་གར་གྱིས་རྩེ་
བར་ཤོག །ཅེས་པ་འདི་ནི། ཧུའི་ཨུ་ཆན་ཞི་བློ་བཟང་བསྟན་པའི་ཉི་མས་རང་གཞན་ལ་ཕན་
པའི་ཕྱིར་དུ་མཚོ་བདུན་གྱི་དགོན་པར་སྦྱར་བའི་ཡི་གེ་བ་ནི་གསོལ་དཔོན་དཔལ་ལྡན་ཕུན་ཚོགས་
སོ། །འདིས་ཀྱང་སེམས་ཅན་ཕན་པའི་རྒྱུར་གྱུར་ཅིག ། ། །མངྒ་ལཾ། །
322